Lav et referat af nedenstående tekst:

Tekst:
Kontrol af rideklubber gav pote SKAT Nordjylland har netop afsluttet en fairplay kontrol af rideklubber og hestepensioner i Vendsyssel. I alt er der gennemført 14 kontroller, fordelt på 10 rideklubber og fire hestepensioner. Fejl hos syv ud af ti Ved kontrol hos rideklubberne har SKAT konstateret fejl i syv ud af 10 klubber. I fire af klubberne var der problemer med forståelsen af reglerne for a-skat, en klub havde problemer med de momsmæssige regler og to klubber havde problemer med både moms og a-skat. Tvivl om Hestepensioner Af de fire hestepensioner viste det sig i tre tilfælde, at der kan være tvivl om der i det hele taget er tale om erhvervsmæssig virksomhed. Afdelingsleder John Lundgaard Pedersen udtaler: - Det kan virke som om at der er et problem i branchen, når SKAT konstaterer fejl i syv ud af 10 rideklubber. Man skal dog tænke på, at det i stor udstrækning er frivillige der laver arbejdet i rideklubberne. De frivillige er livsnerven i mange af klubberne, og uden dem er det kun de færreste klubber der kan eksistere. Det er vort indtryk, at klubberne faktisk har været glade for SKATs besøg, og at de så det som en kærkommen lejlighed til at svar på de spørgsmål de måtte have.

Referat:
SKAT Nordjylland fandt fejl hos syv ud af ti undersøgte rideklubber i Vendsyssel.